Charta práv pacientov

Chartu práv pacientov prijala vláda v roku 2001. Samotný dokument je právne záväzný, všetky jej ustanovenia sa však nachádzajú v zákonoch a medzinárodných dohovoroch, ktoré Slovenská republika prijala. V charte práv pacientov sa uvádza, že každý má právo, aby sa jeho základné ľudské práva a slobody pri poskytovaní zdravotnej starostlivosti rešpektovali. Pri poskytovaní zdravotnej starostlivosti sa Zakazuje akákoľvek forma diskriminácie z dôvodu rasy, farba pleti, pohlavia, náboženstva, politického presvedčenia alebo iného zmýšľania, národnostného alebo sociálneho pôvodu, rodu či iné postavenie. Každý, kto je telesne alebo duševne chorý alebo postihnutý, alebo kto je ohrozený takýmto stavom, sa považuje za pacienta a má právo na preventívnu starostlivosť, diagnostiku a liečbu v záujme obnovy zdravia alebo zmiernenia následkov takéhoto stavu alebo zamedzenia ďalšieho zhoršovania zdravotného stavu. Pacient má právo na takú ochranu zdravia, vrátane prevencie, akú zaručujú právne predpisy upravujúce zdravotnú starostlivosť. Pacient má právo usilovať sa dosiahnuť najvyššiu možnú úroveň zdravia. Pacient má právo na zabezpečenie zdravotnej starostlivosti na základe svojho zdravotného stavu a podľa stupňa zdravotného postihnutia. Štát utvára podmienky na to, aby sa zdravotná starostlivosť poskytovala na odbornej úrovni, sústavne aby bola dostupná. Pacient má právo na rovnaký prístup k zdravotnej starostlivosti, má právo na výber a zmenu lekára a zdravotníckeho zariadenia s výnimkami, ktoré ustanovuje osobitný zákon.